el el el el el el el el en ru el ru el el fr el el el el el el el el el el el el el en el el en en el el el fr fr en en el el el el el el el pl el el el el el el el el
Ο διάσημος χορογράφος Benjamin Millepied επιβεβαίωσε ότι αποχωρεί από τη θέση του διευθυντή του Μπαλέτου της Όπερας του Παρισιού (Paris Opera Ballet).
Τη θέση του θα αναλάβει η διεθνούς φήμης κορυφαία χορεύτρια Aurelie Dupont.
H Aurelie Dupont συνεργάζεται ως ballet mistress με το Μπαλέτο της Όπερας του Παρισιού και από το Αύγουστο θα αναλάβει τη θέση της Διευθύντριας του θιάσου, γεγονός το οποίο η εταιρεία ανακοίνωσε με ένα tweet.
Η παγκόσμια πρεμιέρα του μπαλέτου σε χορογραφία Millepied, “La nuit s'acheve” παρουσιάζεται την συγκεκριμένη περίοδο στο Παρίσι.
Το Μπαλέτο της Όπερας του Παρισιού ιδρύθηκε το 1661 από τον Λουδοβίκο XIV και αποτελεί έναν από τους παλαιότερους και κορυφαίους θιάσους μπαλέτου στον κόσμο.
Σε μια δήλωση που δημοσιεύτηκε στο Twitter, ο Millepied - ο οποίος έχει επίσης σκηνοθετεί ταινίες και μουσικά βίντεο - είπε ότι ήθελε να «επικεντρωθεί εξ' ολοκλήρου στη δημιουργία» αντί της διοίκησης του θιάσου.
Και πρόσθεσε: «Οι αρμοδιότητες μου ως διευθυντής... απαιτούν τόσο πολύ χρόνο με συνέπεια να μειώνεται σημαντικά ο χρόνος για καλλιτεχνική δημιουργία, η οποία είναι απαραίτητη κατά τη γνώμη μου.»
Επεσήμανε ότι αρχικά είχε αποδεχθεί τη θέση με «μεγάλη τιμή και ευγνωμοσύνη» και εξέφρασε την αγάπη του για την εταιρεία.
Ο Millepied πρόσφατα μίλησε για τον διάσημο θίασο που διηύθυνε σε ένα ντοκιμαντέρ. Ανέφερε ότι το μπαλέτο είναι “εξαιρετικής ποιότητας” αλλά ο θίασος θα μπορούσε να είναι “πιθανόν η καλύτερη ομάδα σύγχρονου χορού στον κόσμο”.
Ο Benjamin Millepied χόρευε ως κορυφαίος χορευτής με το New York City Ballet και αποχώρησε από το συγκεκριμένο θίασο το 2011 για να δημιουργήσει το LA Dance Project.Μπαλέτο της Νέας Υόρκης.
Επίσης ο Millepied είναι παντρεμένος με την διάσημη ηθοποιό Natalie Portman και έχουν έναν γιο τεσσάρων ετών. Ζουν μαζί στο Παρίσι.
ΜΠΑΛΕΤΟ ΤΗΣ ΟΠΕΡΑΣ ΤΟΥ ΠΑΡΙΣΙΟΥ
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Περισσότερα σε αυτή την κατηγορία: « Δύο αστέρια του μπαλέτου χορεύουν το “All I Ask” της Adele Έφυγε από τη ζωή η κορυφαία μπαλαρίνα Violette Verdy »